Bjerringbro
Store norske leksikon,Geografi,Verdens geografi,Europa,Danmarks geografi
Bjerringbro er en stasjonsby på Midtjylland ved Gudenå sør for Viborg i Danmark. Bjerringbo har 7551 innbyggere i 2017.
Næringslivet er dominert av det store Grundfos-konsernet (pumper), med omkring 4000 ansatte. Stedet har betydelig industri, blant annet produksjon av pumpesystemer, næringsmidler, trevarer og møbler. Gudenåhuset kulturhus ble innviet i 2000 og er sammenbygget med det tidligere rådhuset. Bjerringbro kirke er bygget i romansk landsbystil og ble innviet i 1919. Omegnen har et variert morenelandskap med blant annet Danmarks største kunstige sjø, Tange Sø, i sør. Tange har et av Danmarks få og små vannkraftverk, Gudenaacentralen, med energimuseum. Les mer i Store norske leksikon Danmarks geografi